MFCชวนซื้อตราสารหนี้รับของกำนัล
MFC ชักชวนลงทุนกองทุนตราสารหนี้ก่อนคุ้มครองเงินฝากลดเหลือไม่เกิน 1 ล้านบาท รับคะแนนสะสมแลกรางวัล
24 พ.ค. 2555

MFC ชักชวนลงทุนกองทุนตราสารหนี้ก่อนคุ้มครองเงินฝากลดเหลือไม่เกิน 1 ล้านบาท รับคะแนนสะสมแลกรางวัล
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี กล่าวว่า นักลงทุนควรมองหาทางเลือกในการลงทุนอื่นๆ เช่น กองทุนตราสารหนี้ เพื่อเพิ่มผลตอบแทนที่ดีแทนการฝากเงินก่อนวันที่ 11 ส.ค. 2555 เป็นต้นไป ที่ผู้ฝากเงินจะได้รับการคุ้มครองไม่เกิน 1 ล้านบาท
ขณะเดียวกัน บริษัทได้จัดแคม เปญ MFC Smart Rewards 2012-2013 “เปลี่ยนหน่วยลงทุนให้เป็นความสุข” สำหรับผู้สนใจลงทุนในกองทุนเปิดเอ็มเอฟซีพันธบัตรตลาดเงิน (MM-GOV) กองทุนเปิดเอ็มเอฟซีตราสารหนี้ระยะสั้น (MMM) และกองทุนเปิดเอ็มเอฟซีตราสารหนี้ (MFF) สามารถสะสมแต้มจากยอดการลงทุนตั้งแต่วันที่ 1 มี.ค. 2555-30 ธ.ค. 2556 เพื่อแลกเป็นของกำนัล
ทั้งนี้ ได้แก่ บัตรกำนัลของร้านอาหาร สินค้าไอที บัตรกำนัลห้างสรรพสินค้าและหน่วยลงทุนกองทุนเปิดเอ็มเอฟซีตราสารหนี้ระยะสั้น (MMM) ซึ่งแต้มสะสมสามารถใช้ได้ถึงวันที่ 30 ธ.ค. 2557
สำหรับผู้ที่รับความเสี่ยงได้ในระดับต่ำ สามารถเลือกลงทุนได้ในกองทุนเปิดเอ็มเอฟซีพันธบัตรตลาดเงิน (MM-GOV) และผู้ที่รับความเสี่ยงได้ในระดับปานกลางค่อนข้างต่ำ ได้แก่ กองทุนเปิดเอ็มเอฟซีตราสารหนี้ระยะสั้น (MMM) และกองทุนเปิดเอ็มเอฟซีตราสารหนี้ (MFF)
“คาดหวังว่าแคมเปญดังกล่าวจะกระตุ้นให้เกิดความสนใจลงทุนในกองทุนรวมอย่างต่อเนื่อง” น.ส.ประภา กล่าว